CELEX: 62017TN0676
Language: el
Date: 2017-10-02 00:00:00
Title: Υπόθεση T-676/17: Προσφυγή-αγωγή της 2ας Οκτωβρίου 2017 — UN κατά Επιτροπής

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/51
            
         Προσφυγή-αγωγή της 2ας Οκτωβρίου 2017 — UN κατά Επιτροπής
   (Υπόθεση T-676/17)
   (2017/C 402/67)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα-ενάγουσα: UN (εκπρόσωπος: H. Tettenborn, δικηγόρος)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει τη βαθμολογία της προσφεύγουσας-ενάγουσας για το 2015 που καταρτίστηκε σύμφωνα με την έκθεση βαθμολογίας αριθ. 260603 όπως η εν λόγω έκθεση βαθμολογίας διατυπώθηκε οριστικά την 1η Δεκεμβρίου 2015 (υπό τη διατύπωση που αυτή η απόφαση περί βαθμολογίας τελικώς προσέλαβε κατόπιν της από 21 Ιουνίου 2017 απορρίψεως της διοικητικής ενστάσεως της προσφεύγουσας-ενάγουσας),
            
         
               —
            
            
               να υποχρεώσει την Επιτροπή να καταβάλει στην προσφεύγουσα-ενάγουσα, προς αποκατάσταση της ηθικής βλάβης που αυτή υπέστη, ένα εύλογο ποσό, ανερχόμενο στο ύψος που θα καθοριστεί κατά την κρίση του Γενικού Δικαστηρίου, καθώς και
            
         
               —
            
            
               να καταδικάσει την Επιτροπή στα δικαστικά έξοδά της και στα έξοδα στα οποία υποβλήθηκε η προσφεύγουσα-ενάγουσα.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, η προσφεύγουσα-ενάγουσα προβάλλει δύο λόγους.
   
            
               1.
            
            
               Πρώτος λόγος: Πρόδηλες πλάνες εκτιμήσεως της Επιτροπής, που στηρίζονται εν μέρει σε ανακριβή περιστατικά, σε παραβάσεις του καθήκοντος μέριμνας και σε παραβιάσεις της αρχής της χρηστής διοικήσεως (άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης).
            
         
            
               2.
            
            
               Δεύτερος λόγος: Παράβαση, εκ μέρους της Επιτροπής, του καθήκοντος μέριμνας και παραβίαση, εκ μέρους της Επιτροπής, της αρχής της χρηστής διοικήσεως (άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης).